cyanic-selkie/wikianc huggingface dataset:
บิวอิคก์
กระจังหน้ารถแบบดั้งเดิม
ลักษณะการออกแบบของบิวอิคก์ที่ถูกใช้มาตั้งแต่คริสต์ทศวรรษ 1940 และได้ถูกนำกลับมาใช้ใหม่หลายครั้งที่สุด เป็นกระจังหน้ารถรูปวงรีในแนวนอนที่มีเหล็กชุบโครเมียมเป็นซี่ ๆ นูนออกมา บางครั้ง ลักษณะการออกแบบนี้ก็ถูกเรียกว่า "ดอลลาร์ กริน" ("dollar grin") โดยเฉพาะบนรถบิวอิคก์ในช่วงต้นคริสต์ทศวรรษ 1950 เพราะมีเหล็กซี่ที่หนาและเป็นมันวาวมาก และมีลักษณะคล้ายกับฟัน รถรุ่นปี ค.ศ. 1950 เป็นจุดสูงสุดของเหล็กซี่เหล่านี้ โดยมี "ฟัน" ยื่นออกมาหน้ากันชน จึงเผยถึง "รอยยิ้ม" ของรถรุ่นปี ค.ศ 1950 ในปี ค.ศ. 1951 เหล็กซี่เหล่านี้ได้ถูกดันกลับไปหลังกันชนเหมือนเดิม รถบิวอิคก์ในปัจจุบันใช้กระจังหน้ารถที่มีลักษณะเป็นการนำกระจังแบบดั้งเดิมมาออกแบบใหม่ โดยเรียกกันว่า "กระจังหน้ารถแบบน้ำตก"
กระจังหน้ารถแบบน้ำตก
ในยุคปัจจุบัน บิวอิคก์ได้นำกระจังหน้ารถแบบน้ำตก (Waterfall Grille) กลับมาใช้ใหม่ ดังที่เห็นบนรถต้นแบบบิวอิคก์ เวไลท์ ปี ค.ศ. 2004 และถูกใช้ในการผลิตครั้งแรกบนรถบิวอิคก์ ลูเซิร์น สำหรับรุ่นปี ค.ศ. 2006 กระจังหน้ารถแบบน้ำตกมีส่วนคล้ายกับกระจังหน้ารถของรถบิวอิคก์ในคริสต์ทศวรรษ 1980 เช่นบนรถบิวอิคก์ แกรนด์ เนชันแนล
เครื่องยนต์เนลเฮด
เครื่องยนต์บิวอิคก์สูบวี 8 สูบ หรือที่เรียกกันว่าเนลเฮด (Nailhead) เนื่องจากมีลิ้นไอดีและไอเสียที่ค่อนข้างเล็ก ทำให้มีลักษณะคล้ายตะปู เครื่องยนต์นี้เป็นที่นิยมในหมู่นักแต่งรถมากในช่วงคริสต์ทศวรรษ 1950 ตลอดจนคริสต์ทศวรรษ 1960 เพราะมีฝาครอบวาล์วที่ถูกติดไว้ในแนวตรง โดยเมื่อนำไปเปรียบเทียบกับเครื่องยนต์สูบวี 8 สูบธรรมดาซึ่งมีฝาครอบวาล์วที่ถูกติดไว้ในแนวเฉียง เครื่องยนต์เนลเฮดนั้นกะทัดรัดกว่าและสะดวกในการบำรุงรักษามากกว่าเครื่องยนต์สูบวี 8 สูบธรรมดา
จีเอสเอ็กซ์
กลางปีนั้น บิวอิคก์ได้เปิดตัวรถรุ่นจีเอสเอ็กซ์ (GSX) ซึ่งเป็นรายการเหมาเพิ่มความสวยงามของรถ คล้ายกับรายการเหมา "จัดจ์" ของรถพอนทิแอค จีทีโอ สีรถเริ่มแรกในรายการเหมาจีเอสเอ็กซ์นั้นอยู่ในเฉดสีเหลืองและขาว โดยมีสีอื่น ๆ ตามมาทีหลังเพื่อให้เข้ากับฝากระโปรงรถสีดำซึ่งเป็นเอกลักษณ์ของรถจีเอสเอ็กซ์ และลายสีดำด้านข้างที่คล้ายกับแถบสวีปเสปียร์เล็กน้อย รถจีเอสเอ็กซ์มาพร้อมกับเครื่องยนต์ 350 355 หรือ 455 สเตจ 1 และมีอุปกรณ์ติดตั้งเหมือนรถจีเอสทั่วไป อาทิ ช่องลมเข้าคู่บนฝากระโปรงรถที่มีระบบ "แรม-แอร์" ที่ใช้ได้จริง และท่อไอเสียคู่ การประเมินแรงม้าของเครื่องยนต์ 455 สเตจ 1 นั้นได้ค่าแรงม้า 360 แรงม้า (หรือบางแหล่งข้อมูลบอกว่า 370) ซึ่งค่อนข้างน้อย แต่มีแรงบิด 510 ลูกบาศก์ฟุต (690 นิวตันเมตร) ที่ 2200 รอบต่อนาที ซึ่งดีต่อการขับเคลื่อนรถที่ใช้เครื่องยนต์ 455 สเตจ 1 ซึ่งค่อนข้างหนัก ไป ¼ ไมล์ภายในเวลา 13.4 วินาที บิวอิคก์หยุดการผลิตรถจีเอสเอ็กซ์หลังรุ่นปี ค.ศ. 1972
รถต้นแบบ บิวอิคก์ จีเอสเอ็กซ์ คันเดิมนั้นรอดชีวิตมาได้จากวงจรการจัดแสดง มันเป็นรถที่ขับได้จริงที่ไม่ได้รอดชีวิตจากทั้งวงจรชีวิต "สร้าง-แสดง-ทำลาย" ของรถแสดงทั่วไปเพียงอย่างเดียว แต่รอดจากวงจรชีวิตของรถยนต์ธรรมดาด้วยเช่นกัน หลังจากที่ถูกขายโดยตัวแทนจำหน่ายหลังจากที่ถูกจัดแสดงอยู่ช่วงหนึ่ง รถคันนี้รอดมาได้จนถึงทุกวันนี้ โดยถูกซ่อมแซม ได้รับการจดทะเบียน และพร้อมขับบนท้องถนนแล้ว
ชื่อ "จีเอสเอ็กซ์" ถูกฟื้นฟูอีกครั้งในรูปแบบของรายการเหมาเพิ่มความสวยงามของรถบิวอิคก์ อะพอลโล ปี ค.ศ. 1974 รถบิวอิคก์ อะพอลโล จีเอสเอ็กซ์ มาพร้อมกับเครื่องยนต์เชฟโรเลตสูบแถวเรียง 6 สูบ ขนาด 250 ลูกบาศก์นิ้ว หรือเครื่องยนต์บิวอิคก์สูบวี 8 สูบ ขนาด 350 ลูกบาศก์นิ้ว ก่อนที่จะถูกยกเลิกการผลิตหลังจากหนึ่งปี โดยมียอดการผลิตอยู่ที่ประมาณ 1,500 คัน
ประเทศเม็กซิโก
รถยนต์บิวอิคก์เคยมีจำหน่ายในประเทศเม็กซิโกระหว่างปี ค.ศ. 1921 จนถึง ค.ศ. 1962 เมื่อนโยบายคุ้มครองในนามของรัฐบาลได้จำกัดอัตราส่วนการนำเข้าชิ้นส่วนรถยนต์ที่จะถูกใช้ในการผลิตรถยนต์และยอดขายของรถยนต์นำเข้า ตั้งแต่นั้นเป็นต้นมา ผลิตภัณฑ์ทั้งหมดของจีเอ็มล้วนถูกขายโดยตัวแทนจำหน่ายเชฟโรเลต ในปี ค.ศ. 1990 หลังจากการเปลี่ยนแปลงนโยบายคุ้มครองครั้งใหญ่ จีเอ็มก็ได้เริ่มประกอบรถบิวอิคก์ เซนจูรีในประเทศเม็กซิโก ที่โรงงานในเมืองรามอส อริซเป รัฐโกอาวีลา ซึ่งอยู่ติดกับทางใต้ของรัฐเท็กซัส และนำไปขายผ่านตัวแทนจำหน่ายเชฟโรเลตในประเทศเม็กซิโก จึงไม่แปลกที่จะได้ยินชาวเม็กซิโกหลายคนเรียกมันว่า "เชฟโรเลต เซนจูรี" ในปี ค.ศ. 1997 จีเอ็มได้ยุติการผลิตและจำหน่ายรถบิวอิคก์ในประเทศเม็กซิโกจนถึงปี ค.ศ. 2009
หลังจากการประกาศยกเลิกยี่ห้อพอนทิแอคในปี ค.ศ. 2009 มีการคาดการณ์ไว้ว่ารถยนต์บิวอิคก์อาจถูกรำเข้ามาจำหน่ายในประเทศเม็กซิโกอีกครั้ง เนื่องจากมีเครือข่ายตัวแทนจำหน่ายพอนทิแอค-จีเอ็มซีอยู่แล้วในเม็กซิโก ในวันที่ 24 กรกฎาคม ค.ศ 2009 เกรซ ลีเบล็นด์ ประธานคนใหม่ของจีเอ็มเม็กซิโก ได้เปิดเผยว่ารถบิวอิคก์จะถูกจำหน่ายอีกครั้งในประเทศเม็กซิโกในปลายเดือนกันยายนของปีนั้น หลังจากที่หายไป 12 ปี โดยมีสองรุ่น คือ รถบิวอิคก์ ละครอสและอ็องเคลฟ รถบิวอิคก์ถูกขายในอาคารตัวแทนจำหน่ายเดียวกันกับรถพอนทิแอคและจีเอ็มซี จนกระทั่งยี่ห้อพอนทิแอคเลือนหายไปในฤดูร้อนของปี ค.ศ. 2010
ประเทศนิวซีแลนด์
ประเทศนิวซีแลนด์เคยมีรถยนต์บิวอิคก์จำหน่าย โดยถูกผลิตที่โรงงานจีเอ็มเอ็นแซดในชานเมืองเพโทนี นอกเมืองเวลลิงตัน หลังจากที่สงครามโลกครั้งที่สองสิ้นสุดลง ยี่ห้อบิวอิคก์ไม่ได้รับการฟื้นฟูสำหรับตลาดนิวซีแลนด์
ตะวันออกกลาง
ในประเทศอิสราเอล รถยนต์บิวอิคก์ถูกนำเข้าโดยบริษัทยูนิเวอร์แซล มอเตอร์ส จำกัด (Universal Motors, Ltd.) ซึ่งก็เป็นผู้นำเข้ารถยนต์จีเอ็มรุ่นอื่น ๆ ด้วย สำหรับรุ่นปี ค.ศ. 2004 - 2005 รถยนต์ที่มีจำหน่ายคือรถบิวอิคก์ เลอเซเบอร์และรานดะวู ส่วนในรุ่นปี ค.ศ. 2006 - 2007 รถบิวอิคก์ ละครอสและลูเซิร์นถูกขายอยู่กับรถบิวอิคก์ รานดะวู ในรุ่นปี ค.ศ. 2008 รถยนต์ที่มีจำหน่ายคือรถบิวอิคก์ ละครอสและลูเซิร์น รถยนต์บิวอิคก์มีจำหน่ายอยู่ทั่วทุกที่ในตะวันออกกลางจนกระทั่งรถบิวอิคก์ โรดมาสเตอร์ถูกยกเลิกการผลิตไป
ทวีปเอเชีย
ตลาดที่ใหญ่ที่สุดของบิวอิคก์คือประเทศจีน โดยประกอบไปถึง 35% ของยอดขายทั้งหมดของบิวอิคก์ ซึ่งมากกว่ายอดขายในสหรัฐอเมริกาเสียอีก ในปี ค.ศ. 2007 เจเนรัลมอเตอร์สามารถขายรถยนต์บิวอิคก์ได้กว่า 330,000 คัน ซึ่งมากกว่ายอดขายในสหรัฐอเมริกากว่าสองเท่า ในประเทศจีนยุคก่อนสงครามโลกครั้งที่สอง รถยนต์หนึ่งในห้าคันนั้นเป็นรถบิวอิคก์ จึงสามารถกว่าวได้ว่าบิวอิคก์เป็นยี่ห้อรถยนต์ชั้นนำในประเทศจีน
ตั้งแต่ปี ค.ศ. 1999 รถบิวอิคก์ เซนจูรีและรีกัลรุ่นของจีนได้ถูกผลิตขึ้นและจำหน่ายในจีนแผ่นดินใหญ่โดยเซี่ยงไฮ้จีเอ็ม รถบิวอิคก์ได้รับความนิยมมากในกลุ่มคนที่มีฐานะดี จึงทำให้บิวอิคก์เป็นหนึ่งในยี่ห้อรถที่นิยมกันมากที่สุดในประเทศจีน นอกจากนี้ บิวอิคก์ที่ประเทศจีนยังขายรถขนาดเล็กที่มีชื่อว่าเอ็กเซลล์ รถแฮทช์แบคชื่อเอ็กเซลล์ เฮชอาร์วี และรถมินิแวนชื่อจีแอล 8 ซึ่งเป็นรถพอนทิแอค มอนทานารุ่นแรกที่ถูกนำมาปรับแต่งใหม่ บิวอิคก์หลายคันในตลาดจีนใช้เครื่องยนต์แบบเพลาลูกเบี้ยวคู่เหนือสูบ ซึ่งประหยัดน้ำมันกว่าเครื่องยนต์แบบลิ้นเหนือสูบที่ถูกใช่ในรถรุ่นเดียวกันสำหรับตลาดสหรัฐอเมริกา เครื่องยนต์สำหรับรถเชฟโรเลต อิควิน็อกซ์และพอนทิแอค ทอร์เรนต์ รุ่นปี ค.ศ. 2005 - 2009 ซึ่งเคยตั้งใจไว้สำหรับใช้ในรถบิวอิคก์จีนแต่แรก ถูกผลิตขึ้นในจีนและนำเข้าสู่สหรัฐอเมริกาโดยเจเนรัลมอเตอร์
ในเดือนมิถุนายน ค.ศ. 2005 บิวอิคก์ได้ประกาศว่าจะนำรถโฮลเดน คะพรีซจากประเทศออสเตรเลียเข้ามาขายในจีนแผ่นดินใหญ่โดยใช้ชื่อว่าบิวอิคก์ รอยัม (ปี ค.ศ. 2005 - 2006) ก่อนหน้านั้น บิวอิคก์เคยจำหน่ายรถบิวอิคก์ เซล โดยมีต้นกำเนิดมาจากกิจการของจีเอ็มในเอเซียและใช้รถโอเปิล คอร์ซา บี บีเป็นต้นแบบ เซี่ยงไฮ้จีเอ็มออกจำหน่ายรถรุ่นนี้จนถึงปี ค.ศ. 2005 โดยนำรถเชฟโรเลต เซลมาจำหน่ายแทน บิวอิคก์ได้กล่าวไว้ว่ามันมีจุดมุ่งหมายที่จะทำให้ประเทศจีนเป็นตลาดที่ใหญ่สุดเป็นอันดับสองของมัน
ในปี ค.ศ. 2006 บิวอิคก์เปิดตัวรถบิวอิคก์ ละครอสรุ่นของจีน โดยแตกต่างจากรุ่นในสหรัฐอเมริกาเพียงแค่การออกแบบภายนอก เครื่องยนต์ชนิดต่าง ๆ ที่มีให้เลือก และการปรับปรุงภายในรถ มันถูกจัดระดับไว้ด้านบนรถบิวอิคก์ รีกัลแต่อยู่ล่างรถบิวอิคก์ รอยัม
ในปี ค.ศ. 2009 บิวอิคก์ทำยอดขายได้ 447,011 คัน ซึ่งมากกว่าของปีก่อนอยู่ 59.6%
จีเอ็มไต้หวันถูกก่อตั้งขึ้นในปี ค.ศ. 1989 ในช่วงต้นคริสต์ทศวรรษ 1990 บิวอิคก์และยี่ห้ออื่น ๆ ของจีเอ็มได้รับความนิยมมากในเกาะไต้หวันและมีให้พบบ่อยมากบนท้องถนนไต้หวัน รถบิวอิคก์ พาร์ค แอฟวะนิว รีกัลรุ่นที่ 3 - 4 และสกายลาร์ครุ่นที่ 6 ล้วนเคยมีจำหน่ายที่ไต้หวัน
ในเดือนธันวาคม ค.ศ. 2004 เจเนรัลมอเตอร์ได้เซ็นสัญญากับยูลอน ซึ่งเป็นบริษัทไต้หวัน เพื่อการประกอบรถบิวอิคก์ที่ไต้หวัน บริษัทยูลอน จีเอ็ม มอเตอร์ จำกัด (ยูลอนจีเอ็ม) ซึ่งเป็นการร่วมทุนระหว่างยูลอนกับจีเอ็มโดยมียูลอนถือหุ้นอยู่ 51 % และจีเอ็ม 49% ถูกก่อตั้งขึ้นในเดือนกรกฎาคม ค.ศ. 2005
ในวันที่ 17 เมษายน ค.ศ. 2006 ยูลอนจีเอ็มได้เปิดตัวรถบิวอิคก์คันแรกที่ถูกสร้างขึ้นในไต้หวัน คือรถบิวอิคก์ ละครอส ซึ่งคล้ายกับรถละครอสรุ่นของจีนเป็นอย่างมาก
การแข่งรถ
บิวอิคก์เคยเข้าแทนที่เชฟโรเลตในการแข่งรถมาหลายปี ประมาณคริสต์ทศวรรษ 1960 บิวอิคก์เข้าร่วมแข่งการแข่งขันอินเดียแนโพลิส 500 เหมือนกับผู้ผลิตรถของสหรัฐอเมริการายอื่น และเข้าร่วมการแข่งขันแกรนด์ เนชันแนลด้วยโดยที่ช่วงแรกใช้รถบิวอิคก์ รีกัลและแกรน สปอร์ตในเวลาต่อมา
ยุคทองในการแข่งรถของบิวอิคก์เป็นช่วงปลายคริสต์ทศวรรษ 1980 เจเนรัลมอเตอร์ได้ส่งรถบิวอิคก์ รีกัล โดยเฉพาะอย่างยิ่งรุ่นแกรนด์ เนชันแนลเข้าร่วมแข่งแนสคาร์ วินสตัน คัพ ซีรีส์ เคียงคู่กับรถโอลด์สโมบิล คัทลัส บิวอิคก์ก็ยังเป็นหัวเรี่ยวหัวแรงของการแข่งขันคาร์ท อินดีคาร์ ซีรีส์ และไอเอ็มเอสเอ จีที ซีรีส์ (โดยเฉพาะในระดับไอเอ็มเอสเอ จีทีพี คลาส) มาหลายปี ในคริสต์ทศวรรษ 1990 จีเอ็มได้นำโอลด์สโมบิลมาแทนบิวอิคก์ จึงกลายเป็นจุดจบของการเข้าร่วมแข่งรถของบิวอิคก์ จนเมื่อจีเอ็มยุติยี่ห้อโอลด์สโมบิลในปี ค.ศ. 2004 จีเอ็มจึงนำพอนทิแอคมาแทนจนปี ค.ศ. 2009 พอนทิแอคถูกปิดตัวลง จีเอ็มจึงนำเชฟโรเลตมาแทนที่พอนทิแอค
รถบิวอิคก์ก็เคยเข้าร่วมการแข่งขันแทรนซ์-แอม ซีรีสในช่วงคริสต์ทศวรรษ 1980 จนถึงคริสต์ทศวรรษ 1990 โดยใช้เครื่องยนต์สูบวี 8 สูบเทียบรุ่น
สมาคมบิวอิคก์แห่งสหรัฐอเมริกา
สมาคมบิวอิคก์แห่งสหรัฐอเมริกา ถูกก่อตั้งในปี ค.ศ. 1966 เป็นองค์การไม่แสวงหาผลกำไรที่อุทิศให้กับการซ่อมแซมและเก็บรักษารถยนต์บิวอิคก์
บุคคลที่เสียชีวิตในปี พ.ศ. 2524
ด้านล่างนี้เป็นบุคคลที่เสียชีวิตในปี พ.ศ. 2524
= มกราคม =
สกูบี้-ดู ตอน มนต์เพลงแวมไพร์
กูบี้-ดู ตอน มนต์เพลงแวมไพร์ (Scooby-Doo! Music of the Vampire) เป็นภาพยนตร์ที่ทำเพื่อลงวิดีโอโดยเฉพาะในชุดสกูปีดู ออกให้เช่าผ่านทางแอมะซอนอินสแตนต์วิดีโอและไอจูนส์เมื่อวันที่ 22 ธันวาคม ค.ศ. 2011
ดีโว
ดีโว  (Devo) เป็นวงดนตรีร็อกสัญชาติอเมริกัน ก่อตั้งตั้งแต่ปี 1972 เป็นที่รู้จักกันดีที่สุดสำหรับพวกเขากับเพลงดังอย่าง "Whip It" ขึ้นชาร์ตอันดับ 14 บนบิลบอร์ดฮอต 100
แกรนด์ดัชชีอ็อลเดินบวร์ค
แกรนด์ดัชชีอ็อลเดินบวร์ค  (Groß Herzogtum Oldenburg หรือ เยอรมันใต้ 'Ollnborg', Oldenburg) เป็นอดีตรัฐในเครือจักรวรรดิโรมันอันศักดิ์สิทธิ์
อ็อลเดินบวร์คก่อตั้งขึ้นในปี ค.ศ. 1180 และสิ้นสุดลงในปี ค.ศ. 1918 ในฐานะเคาน์ตี ดัชชี และแกรนด์ดัชชี มีที่ตั้งอยู่ในบริเวณปากแม่น้ำเวเซอร์ ผู้ปกครองคือราชวงศ์อ็อลเดินบวร์คซึ่งมีอำนาจในเดนมาร์กและรัสเซียด้วย
บุคคลที่เสียชีวิตในปี พ.ศ. 2521
ด้านล่างนี้เป็นบุคคลที่เสียชีวิตในปี พ.ศ. 2521
พีเอร์ ทรูโด
โจเซฟ ฟิลิปป์ พีเอร์ อีฟ เอลเลียต ทรูโด (Joseph Philippe Pierre Yves Elliott Trudeau) เป็นนักการเมืองชาวแคนาดาที่เป็นนายกรัฐมนตรีคนที่ 15 ของแคนาดาตั้งแต่ปี ค.ศ. 1968 ถึง ค.ศ. 1979 และอีกครั้งในปี ค.ศ. 1980 ถึง ค.ศ. 1984 นอกจากนี้เขายังเป็นบิดาของ จัสติน ทรูโด นายกรัฐมนตรีแคนาดาคนที่ 23 และคนปัจจุบันอีกด้วย
ซัมเมอร์สแลม (1997)
ซัมเมอร์สแลม (1997) (SummerSlam (1997)) เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่อินยัวร์เฮ้าส์ 16: คะเนเดียน สแตมพีด จัดเมื่อวันที่ 3 สิงหาคม ค.ศ. 1997 ณ สนาม Continental Airlines Arena ในเมืองEast Rutherford, New Jersey
จรัสพงษ์ สุรัสวดี
จรัสพงษ์ สุรัสวดี หรือ ซูโม่ตู้ (4 มีนาคม พ.ศ. 2496- ) เกิดที่อำเภอกะเปอร์ จังหวัดระนอง จบการศึกษาจากโรงเรียนเซนต์คาเบรียล และ คณะสถาปัตยกรรมศาสตร์ จุฬาลงกรณ์มหาวิทยาลัย เป็นคนที่มีความสามารถหลากหลายทั้งเป็นนักแสดง เขียนบทโทรทัศน์ กำกับ และการทอล์คโชว์ เป็นหนึ่งในทีมงานรายการ เพชฌฆาตความเครียด และตลกกลุ่มซูโม่สำอางในอดีต ในช่วงหลังมา ซูโม่ตู้ มักมีบทบาทในการวิจารณ์การเมืองไทยทั้งในรายการและบทสัมภาษณ์ตามนิตยสารต่างๆ ด้วยสไตล์ประชดประชัน เสียดสี และแดกดันอยู่บ่อยครั้ง รวมไปถึงเปิดการแสดงทอล์คโชว์เกี่ยวกับการเมืองอย่างเต็มรูปแบบ
เอนด์เกม: ซีเรีย
เอนด์เกม: ซีเรีย (Endgame: Syria) เป็นเกมไพ่ของสะสมดิจิทัลแบบเกมข่าวที่ได้รับการพัมนาขึ้นโดยเกมเดอะนิวส์.เน็ต ซึ่งเป็นโครงการที่ต้องการเปลี่ยนจากข่าวลงสู่เกม โดยเปิดตัวในวันที่ 12 ธันวาคม ค.ศ. 2012 และอ้างว่าเป็นความพยายามครั้งแรกที่ครอบคลุมถึงความขัดแย้งอย่างต่อเนื่องในรูปแบบของวิดีโอเกม เกมนี้ดึงดูดการตอบรับในเชิงบวก ต่อคำวิจารณ์ เกมวางผู้เล่นในบทบาทของการประสานกับฝ่ายค้านซีเรียของสงครามกลางเมืองซีเรีย ที่พวกเขาต้องตัดสินใจเลือกทางการเมืองและการทหารที่ต้องเผชิญกับการแก้ไขปัญหาความขัดแย้ง
รูปแบบการเล่น
เกมนี้เป็นเทรดดิงการ์ดเกม ซึ่งแต่ละรอบจะแบ่งออกเป็นช่วงทางการเมืองและการทหาร แต่ละเฟสอาจส่งผลต่อระดับผู้เล่นในการสนับสนุน (และระบอบการปกครอง) หากทั้งสองฝ่ายสูญเสียการสนับสนุน ก็จะเกมโอเวอร์ ทั้งนี้ เกมยังสามารถสิ้นสุดในข้อตกลงสันติภาพระหว่างสองฝ่าย
การโต้เถียงในการยื่นคำร้องต่อแอปเปิล
เครือข่ายโทรทัศน์รัสเซียทูเดย์ให้ความสำคัญกับรายงานการปฏิเสธของแอปเปิลในการเผยแพร่เกม โดยเห็นด้วยกับการตัดสินใจอ้างว่าเกมมีลักษณะ "ผิดจรรยาบรรณ" และ "เจาะจงเฉพาะฝ่ายเดียว" เนื่องจากมีเพียงความสามารถในการเล่นเป็นกบฏและไม่ใช่รัฐบาลซีเรีย พวกเขายังถือว่าเกมนี้ไม่ถูกต้องตามความเป็นจริง เนื่องจากเกมนี้มีองค์ประกอบของรัสเซียในการสนับสนุนรัฐบาลแม้จะมี "แถลงการณ์จากกระทรวงต่างประเทศว่ารัสเซียไม่ได้มีส่วนร่วมในความขัดแย้งนี้"
เอนด์เกม: ยูเรเชีย
มีการยื่นคำร้องต่อแอปเปิลแยกต่างหากถึงสามครั้ง ในความพยายามที่จะได้รับการผ่านการลงเกม โดยทุกครั้งที่นำสิ่งที่อาจถือเป็นการอ้างอิงถึงกลุ่มหรือผู้คนที่มีอยู่จริง ในที่สุด แอปเปิลได้ปฏิเสธที่จะอนุญาตให้ เอนด์เกม: ซีเรีย ลงสู่แอปสโตร์เพียงแค่กล่าวถึงประเทศซีเรีย และดังนั้น เกมก็กลับมาสู่ชื่อเอนด์เกม: ยูเรเชีย
โทมัส รอว์ลิงส์ ซึ่งเป็นนักออกแบบนำของเกมรู้สึกผิดหวังกับเรื่องนี้ ในฐานะเกมที่ไม่สามารถทำหน้าที่เป็นส่วนหนึ่งของการศึกษาที่ส่งเสริมความตระหนัก "เรามาถึงจุดสิ้นสุดของการปฏิเสธสามครั้ง และหนึ่งอุทธรณ์ และวิธีเดียวที่เราสามารถรับเอนด์เกม: ซีเรีย ได้ คือการลบการอ้างอิงทั้งหมดในโลกแห่งความเป็นจริงออกจากไอโอเอส และรู้ศึกเศร้าที่เปลี่ยนจาก 'เกมข่าว' เป็นเพียง 'เกม' เท่านั้น"
จังหวัดตะโบงคมุม
ตะโบงคมุม หรือ ทโบงคมุม (ត្បូងឃ្មុំ) เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันออกเฉียงใต้ของประเทศ ในทางภูมิศาสตร์กายภาพคือที่ราบต่ำตอนกลางของแม่น้ำโขง มีอาณาเขตติดต่อดังนี้ (เริ่มจากทิศใต้เรียงตามเข็มนาฬิกา) จังหวัดไพรแวง จังหวัดกำปงจาม จังหวัดกระแจะ และประเทศเวียดนาม มีเมืองหลักและเมืองที่ใหญ่ที่สุดคือเมืองสวง ชื่อจังหวัด "ตะโบงคมุม" แปลว่า "อำพัน" ซึ่งประสมจากคำว่า "ตะโบง" (ត្បូង) แปลว่า อัญมณี กับคำว่า "คมุม" (ឃ្មុំ) แปลว่า ผึ้ง ส่วน ราชพงษาวดารกรุงกัมพูชา แปลโดยหลวงเรืองเดชอนันต์ (ทองดี ธนะรัชต์) ระบุความหมายว่า "ศีรษะผึ้ง"
เอนด์เกม: ซีเรีย
เฮมมิงส์เพลย์คอมพานี
เฮมมิงส์เพลย์คอมพานี เป็นเกมที่สร้างขึ้นสำหรับโรงละครโกลบของเชกสเปียร์ในกรุงลอนดอนโดยออรอชดิจิทัล ซึ่งเป็นบริษัทปฏิคมของเกมเดอะนิวส์ โดยเกมนี้มุ่งเป้าไปที่เด็ก ๆ ซึ่งใช้เอนจินเดียวกันกับที่ได้เขียนขึ้นสำหรับเอนด์เกม: ซีเรีย รอว์ลิงส์อธิบายเหตุผลสำหรับเรื่องนี้ว่า "ความกล้าดัดแปลงชื่อที่มีอยู่ของเรา แสดงให้เห็นว่าความคิดสร้างสรรค์ของเกมไม่ควรสับสนกับเนื้อหาสาระ หากแกนหลักทำงานได้ดีและเล่นเกมได้ง่าย สิ่งเหล่านั้นก็สามารถหยั่งท่าทีสำหรับโครงการที่หลากหลาย"
จังหวัดตะโบงคมุม
การแบ่งเขตการปกครอง
จังหวัดตะโบงคมุมแบ่งเขตการปกครองออกเป็น 7 อำเภอ 64 ตำบล รายชื่ออำเภอมีดังนี้
ราเชนทระ ปรสาท
ราเชนทระ ปรสาท (राजेन्द्र प्रसाद; 3 ธันวาคม พ.ศ. 2427 – 28 กุมภาพันธ์ พ.ศ. 2506) เป็นประธานาธิบดีคนแรกของอินเดีย นอกจากนี้ ราเชนทระมีความสามารถในการพูดภาษาฮินดี ภาษาเบงกอล ภาษาเปอร์เซีย และภาษาอังกฤษ และราเชนทระก็ยังเป็นสมาชิกของพรรคคองเกรสอินเดียร่วมกับมหาตมา คานธี อีกด้วย ราเชนทระเป็นมังสวิรัติ ในขบวนเรียกร้องเอกราชแก่อินเดีย เขาเดินร่วมกับมหาตมา คานธี โดยเขาเป็นคนพยุงตัวมหาตมา คานธี และมหาตมา คานธี ก็กล่าวชมเขาว่า "เขาเป็นผู้กล้าหาญ"
สโมสรฟุตบอลสระแก้ว
สโมสรฟุตบอลสระแก้ว เป็นอดีตสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสระแก้ว
สโมสรก่อตั้งขึ้นในปี พ.ศ. 2553 ในชื่อ สระแก้ว ยูไนเต็ด ก่อนจะเปลี่ยนชื่อเป็น สระแก้ว ซิตี้ และเปลี่ยนเป็น สโมสรฟุตบอลสระแก้ว หรือ สระแก้ว เอฟซี
ลีกภูมิภาค ดิวิชั่น 2
สโมสรก่อตั้งขึ้น ในปี พ.ศ. 2553 ในชื่อ สระแก้ว ยูไนเต็ด โดยนายสรวงศ์ เทียนทอง ซึ่งเป็นสมาชิกสภาผู้แทนราษฎร จังหวัดสระแก้ว ในขณะนั้น โดยได้ส่งทีมเข้าร่วมการแข่งขันลีกภูมิภาค ดิวิชัน 2 ฤดูกาล 2553 กลุ่มภาคกลางและตะวันออก เป็นฤดูกาลแรก
ในการแข่งขันฤดูกาลแรก สโมสรได้รับฉายาว่า ผีเสื้อไฟ และใช้สนามกีฬากลางอำเภออรัญประเทศ เป็นสนามเหย้า โดยสโมสรลงแข่งขันอย่างเป็นทางการนัดแรกเมื่อวันที่ 14 กุมภาพันธ์ พ.ศ. 2553 ในนัดที่แพ้สโมสรฟุตบอลเมืองกาญจน์ 3–0 ในฤดูกาลแรกสโมสรทำผลงานได้อย่างย่ำแย่เมื่อชนะเพียงแค่นัดเดียวตลอดทั้งฤดูกาล และแพ้ถึง 25 นัด ก่อนจะจบฤดูกาลด้วยอันดับสุดท้ายในตารางคะแนน
ฤดูกาล 2554 สโมสรเปลี่ยนชื่อเป็น สระแก้ว ซิตี้ โดยได้ฉายาว่า โคราชัน และเปลี่ยนมาใช้สนามกีฬากลางอำเภอวังน้ำเย็น เป็นสนามเหย้าแห่งใหม่ โดยจบฤดูกาลด้วยอันดับที่ 12
ฤดูกาล 2555 สโมสรเปลี่ยนชื่ออีกครั้งเป็น สระแก้ว เอฟซี โดยได้ฉายาว่า นกงูเหล็ก และพัฒนาผลงานขึ้นมาจนจบฤดูกาลด้วยอันดับที่ 6 ก่อนที่ในฤดูกาล 2556 สโมสรจะย้ายสนามเหย้าจากสนามกีฬากลางอำเภอวังน้ำเย็น มาใช้สนามกีฬาองค์การบริหารส่วนจังหวัดสระแก้ว และทำผลงานในลีกได้ดีจนจบฤดูกาลด้วยอันดับที่ 3
จนกระทั่งในปี พ.ศ. 2558 ได้มีการเปลี่ยนแปลงตำแหน่งประธานสโมสร โดยนาย ทรงยศ เทียนทอง นายกองค์การบริหารส่วนจังหวัดสระแก้ว ซึ่งเป็นพี่ชายของนายสรวงศ์ เทียนทองประธานสโมสรคนเดิม ได้เข้ามาเป็นประธานสโมสรคนใหม่ และในฤดูกาล 2559 สโมสรได้จดทะเบียนเป็นนิติบุคคลเพื่อดำเนินธุรกิจในรูปแบบบริษัท จำกัด ภายใต้ชื่อ บริษัท สระแก้ว เอฟซี จำกัด และจบฤดูกาลด้วยอันดับ 4 และได้เลื่อนชั้นขึ้นไปเล่นในไทยลีก 3 โดยนับเป็นการเลื่อนชั้นครั้งแรกของสโมสร
ไทยลีก 3
เมื่อวันที่ 20 มกราคม 2565 ทางสโมสรได้สูญเสียประธานสโมสร นายทรงยศ เทียนทอง แต่สโมสรก็ยังสามารถแข่งขันไทยลีก 3 ฤดูกาล 2564–65 จนจบฤดูกาล โดยได้อันดับที่ 9 จากทั้งหมด 12 ทีม ต่อมาทางสโมสรได้ถูกตัดสิทธิ์แข่งขันไทยลีก 3 เนื่องจากไม่ผ่านคลับไลเซนซิง ทำให้ไม่สามารถส่งทีมแข่งขันในไทยลีก 3 ฤดูกาล 2565–66 โซนภาคตะวันออกได้
สนามเหย้า
สโมสรใช้สนามเหย้าแห่งแรกคือสนามกีฬาอำเภออรัญประเทศ แต่ใช้ได้เพียงฤดูกาลเดียว ก็ได้ย้ายมาใช้สนามกีฬาอำเภอวังน้ำเย็น ในฤดูกาล 2554-2555 ต่อมาในฤดูกาล 2556 – 2565 สโมสรใช้สนามกีฬาองค์การบริหารส่วนจังหวัดสระแก้วเป็นสนามเหย้า
เจอร์รี่ พีญาโลซ่า
เจอร์รี่ พีญาโลซ่า หรือ เกโรนิโม เปญาโลซ่า (Gerry Penalosa), (Geronímo Peñalosa) นักมวยสากลชาวฟิลิปปินส์ เกิดเมื่อ 7 สิงหาคม พ.ศ. 2515 ที่เมืองซาน การ์โลส ประเทศฟิลิปปินส์ สถิติการชก 64 ครั้ง ชนะ 52 เสมอ 2 แพ้ 6 พีญาโลซ่าเป็นนักมวยที่มีการป้องกันที่ดีมากและชกแบบบุกตะลุย เขาไม่เคยถูกนับในการชกมวยอาชีพของเขาทั้งหมด (ถึงแม้ว่าเขาจะแพ้ RTD ให้กับ ฆวน มานูเอล โลเปซ) Freddie Roach กล่าวว่าพีญาโลซา เป็นนักมวยที่มีเทคนิคที่ดีที่สุดที่เคยมาจากฟิลิปปินส์
ประวัติ
พีญาโลซาเคยเป็นแชมป์โลกรุ่นซูเปอร์ฟลายเวท WBC และแบนตั้มเวท WBO เดิมเป็นชาวเมืองซาน การ์โลส ปัจจุบันอยู่ในมะนิลา เทรนเนอร์ของเขาคือ Freddie Roach พี่ชายของเขา โดดี้ พีญาโลซา เป็นอดีตแชมป์โลกคนหนึ่งของฟิลิปปินส์
พีญาโลซาเริ่มชกมวยสากลอาชีพเมื่อ พ.ศ. 2532 และได้ครองแชมป์โลกรุ่นซูเปอร์ฟลายเวทของสภามวยโลก ชนะฮิโรชิ คาวาชิมะ เมื่อ 27 กุมภาพันธ์ พ.ศ. 2540 ป้องกันตำแหน่งได้สามครั้ง ก่อนจะเสียตำแหน่งให้ โช อินจู เมื่อ 29 สิงหาคม พ.ศ. 2541 เขาพยายามแก้มืออีกครั้งแต่ไม่สำเร็จ จนกระทั่ง 24 กันยายน พ.ศ. 2544 เขาขึ้นชิงแชมป์โลกกับมาซาโมริ โทกูยามะอีกครั้งแต่ไม่สำเร็จ จึงหยุดชกไปชั่วคราว เมื่อ พ.ศ. 2545 พีญาโลซาหยุดชกไปสองปี กลับมาครองแชมป์โลกรุ่นซูเปอร์ฟลายเวท WBF เมื่อ 7 พฤศจิกายน พ.ศ. 2547 ชนะน็อค บางแสน ศิษย์พระพรหม ต่อมา เมื่อ 17 มีนาคม พ.ศ. 2550 เขาขึ้นชิงแชมป์โลกรุ่นซูเปอร์แบนตั้มเวท WBO กับดานิเอล ปอนเช เด ลีออน ซึ่งพีญาโลซาได้แสดงความฉลาดและทักษะการชกมวยที่ดี เดอ ลีอองที่เป็นราชาน็อกเอาท์ ไม่สามารถชกพีญาโลซาลงไปนับได้ และชนะไปแค่คะแนนเท่านั้น
หลังจากนั้น พีญาโลซาลดลงมาชกในรุ่นแบนตั้มเวท และขึ้นชิงแชมป์โลกรุ่นแบนตั้มเวท WBO ชนะน็อก โจนิ กอนซาเลซ ได้ครองแชมป์โลกเป็นสมัยที่สอง และป้องกันตำแหน่งครั้งแรกชนะรัตนชัย ส.วรพิน อดีตแชมป์โลกรุ่นนี้ชาวไทย ต่อมา 25 เมษายน พ.ศ. 2552 พีญาโลซาพบกับฮวน มานูเอล โลเปซ แชมป์โลกรุ่นซูเปอร์แบนตั้มเวท WBO ซึ่งถือเป็นการชกระหว่างแชมป์โลก ในช่วงเริ่มต้นของการต่อสู้ โลเปซได้เปรียบเล็กน้อยจากการชกที่ใบหน้าและลำตัวของพีญาโลซา แต่หลังจากนั้น โลเปซคุมเกมการชกได้อย่างสิ้นเชิงและชนะอาร์ทีดีพีญาโลซาได้ในที่สุด ถือเป็นนักมวยคนแรกที่ชนะน็อกเขาได้ ต่อมา พีญาโลซาถูกปลดจากตำแหน่งแชมป์โลกรุ่นแบนตั้มเวทเพราะไม่ป้องกันตำแหน่งครบ 1 ปี ใน พ.ศ. 2553 เขาขึ้นชิงแชมปืโลกอีกครั้งกับเอริก โมเรล แต่ไม่ประสบความสำเร็จ
นอกสังเวียนมวยนั้น พีญาโลซาได้รับรางวัลในเกมโชว์ Wheel of Fortuneที่จัดขึ้นในฟิลิปปินส์ เมื่อ 21 เมษายน พ.ศ. 2551 ได้เงินรางวัลมูลค่า 3,791 เหรียญ สหรัฐ เป็นเทรนเนอร์ของโนนิโต โดแนร์ แชมป์โลกรุ่นฟลายเวท IBF และเป็นผู้เขียนบทความเกี่ยวกับกีฬา
กีดกัน (Skyline)
การประพันธ์
เพลงนี้แต่งโดยปัณฑพล ประสารราชกิจ นักร้องนำวงค็อกเทล ทำนองและเรียบเรียงโดยธิติวัฒน์ รองทอง โดยปัณฑพล ประสานราชกิจ ธิติวัฒน์ รองทอง และกร มหาดำรงค์กุลเป็นโปรดิวเซอร์ โดยท่วงทำนองอิงจากภาพยนตร์และซีรีส์จีน บ้างว่าอิงจากภาพยนตร์จีนกำลังภายในยุค 90 ดังเช่นเนื้อเพลงท่อน "กีดกั้นด้วยแผ่นฟ้าแม้ไกลฉันยินดีจะฝ่าไป กีดกั้นด้วยภูผาสูงชันลับตาฉันไม่หวั่นไหว..." พุฒิพงศ์กล่าวถึงการร้องเพลงนี้ไว้ว่า "...เพลงนี้สื่อถึงการพบความรักที่ตามหามาเนิ่นนานแต่กลับต้องพบเจออุปสรรคที่ต้องฝ่าฟันไปแม้กระทั่งอุปสรรคของโชคชะตาเป็นหนึ่งบทพิสูจน์ความรัก มีกลิ่นอายความเป็นจีนกำลังภายใน ค่อนข้างร้องยาก จะมีศัพท์มีความเป็นกวี เลยต้องมีวรรคที่ต้องแบ่งลมหายใจดี ๆ มีไดนามิกหนักเบา..."
มิวสิกวิดีโอ
พุฒิพงศ์ อัสสรัตนกุล และกฤษฏ์ อำนวยเดชกร ร่วมแสดงในมิวสิกวิดีโอ ถ่ายทำที่ชายหาดแห่งหนึ่งในจังหวัดภูเก็ต กำกับโดยตะวันวาด วนวิทย์ และรินรดา พรสมบัติเสถียร  หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย    และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง
บุคคลที่เสียชีวิตในปี พ.ศ. 2528
ด้านล่างนี้เป็นบุคคลที่เสียชีวิตในปี พ.ศ. 2528
เทศมณฑลซัฟฟอล์ก (รัฐแมสซาชูเซตส์)
เทศมณฑลซัฟฟอล์ก (Suffolk County) เป็นเทศมณฑลในรัฐแมสซาชูเซตส์ ตามการสำรวจสำมะโนประชากรสหรัฐอเมริกา ค.ศ. 2010 เทศมณฑลซัฟฟอล์กมีประชากร 722,023 คน มีเมืองหลวงของเทศมณฑลนี้คือ บอสตันซึ่งยังเป็นเมืองหลวงของรัฐแมสซาชูเซตส์และเมืองที่ใหญ่ที่สุดในรัฐ
ยุทธการที่เคอนิชส์แบร์ค
ยุทธการที่เคอนิชส์แบร์ค (Battle of Königsberg) หรือที่รู้จักในชื่อ การรุกเคอนิชส์แบร์ค (Königsberg Offensive) เป็นปฏิบัติการสุดท้ายในการรุกปรัสเซียตะวันออกในเวลา 4 วัน โดย แนวรบบอลติกที่ 1 และ แนวรบเบียโลรัสเซียที่ 3 ของกองทัพโซเวียตสามารถยึดเคอนิชส์แบร์คได้
ปืนกลเอ็ม1919 บราวนิง
เอ็ม1919 เป็นรุ่นที่ได้ถูกพัฒนาขึ้นด้วยการระบายความร้อนด้วยอากาศจากปืนกลแบบมาตรฐานของสหรัฐในสงครามโลกครั้งที่หนึ่ง เอ็ม1917 ที่มีการระบายความร้อนด้วยน้ำที่ถูกออกแบบโดยจอห์น เอ็ม บราวนิง การก่อกำเนิดของปืนกลอเนกประสงค์ในปี ค.ศ. 1950 ได้ผลักดัน เอ็ม1919 ให้เข้ามามีบทบาทรองในหลายๆกรณี โดยเฉพาะภายหลังจากการเข้ามาของเอ็ม 60 ในการประจำการในกองทัพสหรัฐ กองทัพเรือสหรัฐได้ดัดแปลงปืนหลายกระบอกด้วยกระสุนขนาด 7.62มม. เนโท และถูกกำหนดให้กลายเป็นปืนกลติดตั้งประจำเรือที่ชื่อว่า เอ็มเค21 มอด 0 พวกมันได้ถูกใช้งานโดยทั่วไปบนเรือแม่น้ำในปี ค.ศ. 1960 และ 1970 ในเวียดนาม หลายประเทศในองค์กรเนโทก็ได้ดัดแปลงตัวอย่างให้มีขนาด 7.62 และสิ่งเหล่านี้ยังคงใช้งานได้ดีในปี ค.ศ. 1990 เช่นเดียวกับปัจจุบันในบางประเทศ
การดัดแปลงที่มีความคล้ายคลึงกับเอ็ม1917 ยังได้มีการผลิตปืนกล เอ็ม2 ที่มีขนาดใหญ่ ซึ่งใช้หลักการทำงานบนพื้นฐานและโครงสร้างเดียวกัน แต่ยิงกระสุนขนาด .50 คาลิเบอร์ที่ทรงพลังยิ่งกว่า เอ็ม 1919 นั้นมีความโดดเด่นด้วยขนาดที่เล็กกว่าและทั่วบริเวณลำกล้องจะมีหลุมเล็กๆหลายหลุมที่ถูกใช้ในรุ่นส่วนใหญ่
สแลช (นักดนตรี)
ซอล ฮัดสัน (Saul Hudson) เกิด วันที่ 23 กรกฎาคม 1965 รู้จักดีในชื่อ สมมุติ สแลช (Slash) เป็นนักกีตาร์ และ นักแต่งเพลงชาว อังกฤษ-อเมริกัน เขาเริ่มมีชื่อเสียงจากการที่เป็นนักเล่นกีตาร์นำของวงดนตรี ฮาร์ดร็อกอเมริกัน กันส์แอนด์โรสเซสมีผลงานตั้งแต่ปี 1980-1990. จนได้จัดอันดับนักกีตาร์ที่ดีที่สุดในโลกตลอดกาล ของนิตยสาร โรลลิงสโตนให้อยู่ในอันดับ 65 จากทั้งหมด 100 คน จาก นิตยสาร ไทม์ให้เขาติดอัน 1 ใน 10 นักกีตาร์ไฟฟ้าที่ดีที่สุดของปี 2009. จากนิตยสาร กีตาร์เวิร์ดให้เขาอยู่อันดับ 6 จากทั้งหมด 100 คน จากการโซโล่กีตาร์ ในเพลง November Rain และจากนิตยสาร โททัล กีตาร์ให้เขา อยู่อันดับ 1 จากเพลง Sweet Child o' Mine หัวข้อ "100 นักกีตาร์ที่ยิ่งใหญ่ที่สุดในปี 2004"
ชีวิตส่วนตัว
ชีวิตส่วนตัวแต่งงาน กับ นางแบบ Renée Suran ในวันที่ 10 ตุลาคม 1992 ที่ Marina del Rey, แคลิฟอเนีย พวกเขาหย่ากันในช่วงปี 1997 หลังจากห้าปีของการแต่งงาน ต่อมา Slash แต่งงาน Perla Ferrar ในปี 2001 ในฮาวาย พวกเขามีลูกชายสองคน ในปี 2010 ฟ้องหย่าจาก Ferrar แต่ทั้งคู่คืนดีกันในสองเดือนต่อมา
สนธิสัญญาบลัว (ค.ศ. 1572)
สนธิสัญญาบลัว (ค.ศ. 1572) (Treaty of Blois (1572)) เป็นสนธิสัญญาที่ลงนามกันที่เมืองบลัวในฝรั่งเศส เมื่อวันที่ 19 เมษายน ค.ศ. 1572 ระหว่างสมเด็จพระราชินีนาถเอลิซาเบธที่ 1 แห่งอังกฤษ และ แคทเธอรีน เดอ เมดิชิแห่งฝรั่งเศส ตามเนื้อหาของสนธิสัญญาฝรั่งเศสและอังกฤษตกลงเลิกการเป็นปฏิปักษ์ต่อกันที่มีมาเนิ่นนานก่อนหน้านั้นและก่อตั้งสัมพันธ์ไมตรีร่วมกันในการต่อต้านสเปน สมเด็จพระราชินีนาถเอลิซาเบธทรงหวังว่าสนธิสัญญาการป้องกันจะแยกสเปน และป้องกันฝรั่งเศสจากการรุกรานฟลานเดอร์ส
รูล/สปาร์เคิล
รูล / สปาร์คเคิล เป็นซิงเกิลลำดับที่ 46 ของอายูมิ ฮามาซากิ วางจำหน่ายในวันที่ 25 กุมภาพันธ์ พ.ศ. 2552 มี 3 รูปแบบอันได้แก่ ซีดี 2 แบบ  และซีดี+ดีวีดี  โดยในแบบซีดีจะมีเพลงพิเศษที่แตกต่างกันเหมือนกับซิงเกิล "Mirrorcle World" ได้แก่เพลง "Day" และเพลง "GREEN" ในเวอร์ชันรีมิกซ์
เพลง "Rule" เป็นเพลงประกอบภาพยนตร์เรื่อง ดราก้อนบอล EVOLUTION และเพลง "Sparkle" เป็นเพลงประกอบโฆษณารถยนต์ Honda ZEST SPARK ของฮอนด้า
ในซีดีล็อตแรกของซิงเกิลนี้จะเป็นซีดีที่สกรีนเป็นรูปตัวการ์ตูนของอายูมิ ฮามาซากิโดยฝีมือการวาดของอ.อากิระ โทริยามา
ฮอนด้า โอดิสซีย์
ฮอนด้า โอดิสซีย์ (Odyssey) เป็นรถยนต์มินิแวนอเนกประสงค์ ที่ทางญี่ปุ่นผลิตตั้งแต่ปี 1994 และออกขายในอเมริกาเหนือและญี่ปุ่น โอดิสซีย์ได้รับแนวคิดและออกแบบในประเทศญี่ปุ่นในยุคที่เศรษฐกิจกำลังประหยัดในปี 1990 ทำให้มีการปรับเปลี่ยนไม่ได้มากนัก แต่ด้วยความที่เป็นรถอเนกประสงค์จึงทำให้ได้รับความนิยมในประเทศญี่ปุ่นและอเมริกาเหนือ โอดิสซีย์รุ่นแรกนั้นยังได้ส่งไปขายยังยุโรปด้วยเหมือนกัน
อ้างอิง
Honda Odyssey (international)
คุณพ่อขายาวที่รัก
เรืองของอนิเมะนี้กล่าวถึงเรืองราวเกี่ยวกับตัวละครเอกที่ชื่อ จูดี้ แอบบอตต์ ซึ้งกำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายร่ำรวยที่เธอไม่เคยเห็นหน้า
การ์ตูนเรืองนี้ได้ฉายในเมืองไทยเป็นครั้งแรกเมื่อพ.ศ. 2536 โดยใช้ชื่อว่า "คุณพ่อขายาวที่รัก"
สนธิสัญญาอารัส (ค.ศ. 1435)
สนธิสัญญาอารัส หรือ การประชุมใหญ่แห่งอารัส (Congress of Arras หรือ Congress of Arras) เป็นการประชุมทางการทูตที่เกิดขึ้นที่อารัสในประเทศฝรั่งเศสปัจจุบันในปี ค.ศ. 1435 ระหว่างผู้แทนจากอังกฤษ, ฝรั่งเศส และ เบอร์กันดี การประชุมเกิดขึ้นในตอนปลายของสงครามร้อยปี ทั้งการประชุมและสนธิสัญญาสะท้อนความล้มเหลวของฝ่ายอังกฤษ แต่เป็นความสำเร็จอันยิ่งใหญ่ของฝ่ายฝรั่งเศส
การประชุม
ฝ่ายอังกฤษเข้าร่วมการประชุมโดยมีความเชื่อว่าเป็นการประชุมเพื่อแสวงหาสันติภาพระหว่างอังกฤษและฝรั่งเศสเท่านั้น ที่มีการเสนอการยุติการต่อสู้เป็นระยะเวลานาน และการเสกสมรสระหว่างสมเด็จพระเจ้าเฮนรีที่ 6 แห่งอังกฤษและพระราชธิดาในพระเจ้าชาร์ลส์ที่ 7 แห่งฝรั่งเศส ฝ่ายอังกฤษไม่เต็มใจที่จะยกเลิกการอ้างสิทธิในราชบัลลังก์ฝรั่งเศส ซึ่งทำให้การต่อรองเป็นไปได้ยาก ฝ่ายอังกฤษเดินออกจากที่ประชุมกลางคันเพื่อไปปราบปรามการรุกรานของฝรั่งเศสโดยJean Poton de Xaintrailles และ La Hire
ขณะเดียวกันผู้แทนฝ่ายฝรั่งเศสและผู้นำทางศาสนาก็ยุให้ฟิลลิปเดอะกูด ดยุคแห่งเบอร์กันดีคืนดีกับพระเจ้าชาร์ลส์ที่ 7 เบอร์กันดีขณะนั้นเป็นอาณาจักรที่แทบจะเป็นอิสระต่อตนเอง และเป็นพันธมิตรกับอังกฤษมาตั้งแต่เมื่อจอห์นเดอะเฟียร์เลสส์ บิดาของฟิลลิปถูกฆาตกรรมโดยฝ่ายฝรั่งเศสในปี ค.ศ. 1419 ที่พระเจ้าชาร์ลส์ที่ 7 อาจจะทรงทราบ เมื่อผู้แทนฝ่ายอังกฤษกลับมายังที่ประชุมก็พบว่าฟิลลิปเดอะกูดได้เปลี่ยนข้าง เมื่อวันที่ 14 กันยายน ค.ศ. 1435 จอห์นแห่งแลงคาสเตอร์ ดยุคแห่งเบดฟอร์ดที่ 1 ผู้สำเร็จราชการแทนพระองค์ของฝ่ายอังกฤษก็มาเสียชีวิตเพียงอาทิตย์เดียวก่อนที่การประชุมจะเสร็จสิ้น
อำเภอสวรรคโลก
อำเภอสวรรคโลก เป็น 1 ใน 9 อำเภอของจังหวัดสุโขทัย ในอดีตเคยอยู่ภายใต้การปกครองของจังหวัดสวรรคโลกมาก่อน ก่อนที่จะถูกยุบมาอยู่ภายใต้การปกครองของจังหวัดสุโขทัยในปัจจุบัน โดยชื่อ "สวรรคโลก" มีความหมายว่า "เมืองสวรรค์"
ประวัติ
“เมืองสวรรคโลก” เดิมตั้งอยู่บริเวณอุทยานประวัติศาสตร์ศรีสัชนาลัยในปัจจุบัน ตั้งแต่สมัยกรุงสุโขทัยยังเป็นราชธานี มีฐานะเป็นเมืองลูกหลวงในนาม “เมืองศรีสัชนาลัย” ต่อมาในสมัยกรุงศรีอยุธยาประมาณ พ.ศ. 1994 พระเจ้าติโลกราชแห่งอาณาจักรล้านนา ได้ยกทัพมายึดเมืองศรีสัชนาลัย และได้เปลี่ยนชื่อเมืองเป็น “เมืองเชียงชื่น” ต่อมา พ.ศ. 2017 สมเด็จพระบรมไตรโลกนาถทรงตีเมืองเชียงชื่นคืนได้สำเร็จ และได้ทรงเปลี่ยนชื่อเมืองเป็น “เมืองสวรรคโลก” นับแต่นั้นมา
ธนบุรีและต้นรัตนโกสินทร์
ในสมัยกรุงธนบุรีถึงต้นกรุงรัตนโกสินทร์ เมืองสวรรคโลกเคยถูกพม่าเข้าตีบ่อยครั้ง เจ้าเมืองสวรรคโลกจึงตัดสินใจย้ายที่ตั้งเมืองมาตั้งอยู่ที่บ้านท่าชัย (ในเขตตำบลศรีสัชนาลัยในปัจจุบัน) ต่อมาราว พ.ศ. 2379 รัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 เมืองสวรรคโลกมีปลัดปกครองนามว่า “นาค” ได้นำงาช้างเนียมไปถวายพระเจ้าอยู่หัวจนเกิดความดีความชอบขึ้น จึงได้รับการแต่งตั้งเป็น “พระยาสวรรคโลก” มีบรรดาศักดิ์เป็น พระยาวิชิตภักดี ซึ่งก็คือต้นตระกูลวิชิตนาคในปัจจุบัน ได้ใช้บ้านพักหรือจวนที่บ้านวังไม้ขอนเป็นที่ว่าการเมืองสวรรคโลก ดังนั้นเมืองสวรรคโลกจึงย้ายมาจากบ้านท่าชัย มาตั้งรกรากที่เมืองสวรรคโลกใหม่ (สวรรคโลกปัจจุบัน) นับแต่นั้นมา
จังหวัดสวรรคโลก
ปี พ.ศ. 2437 พระบาทสมเด็จพระจุลจอมเกล้าเจ้าอยู่หัว ทรงยกเลิกระบบกินเมืองและระบบหัวเมืองแบบเก่า และใช้ระบบมณฑลเทศาภิบาลแทน โดยจัดการปกครองส่วนภูมิภาคเป็นมณฑล เมือง อำเภอ หมู่บ้าน ทำให้สวรรคโลกมีฐานะเป็น เมืองสวรรคโลก ภายใต้การจัดการบริหารราชการแผ่นดินส่วนภูมิภาคของ มณฑลพิษณุโลก
วันที่ 29 เมษายน 2460 เปลี่ยนแปลงชื่ออำเภอเมือง จังหวัดสวรรคโลก เป็น อำเภอวังไม้ขอน
วันที่ 16 กุมภาพันธ์ พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัย ถูกยุบเลิกและโอน อำเภอสุโขทัยธานี อำเภอบ้านไกร อำเภอคลองตาล กิ่งอำเภอลานหอย กิ่งอำเภอโตนด มาขึ้นการปกครองกับจังหวัดสวรรคโลก ทำให้จังหวัดสวรรคโลกมีเขตปกครองทั้งหมด 7 อำเภอ ได้แก่
วันที่ 14 มีนาคม 2479 จัดตั้งเทศบาลเมืองสวรรคโลก ในท้องที่บางส่วนของตำบลเมืองสวรรคโลก
วันที่ 1 พฤศจิกายน 2479 ตั้งตำบลทุ่งเสลี่ยม แยกออกจากตำบลนาทุ่ง
วันที่ 1 เมษายน 2480 เปลี่ยนแปลงเขตจังหวัดสวรรคโลก กับจังหวัดอุตรดิตถ์ โดยโอนพื้นที่หมู่ 1 ตำบลนครเดิฐ อำเภอวังไม้ขอน จังหวัดสวรรคโลก ไปขึ้นกับตำบลวังแดง อำเภอตรอน จังหวัดอุตรดิตถ์
วันที่ 14 พฤศจิกายน 2481 เปลี่ยนแปลงชื่ออำเภอวังไม้ขอน จังหวัดสวรรคโลก เป็น อำเภอเมืองสวรรคโลก
วันที่ 17 เมษายน 2482 เปลี่ยนแปลงชื่อจังหวัดสวรรคโลก เป็นจังหวัดสุโขทัย และเปลี่ยนแปลงชื่ออำเภอเมืองสวรรคโลก จังหวัดสุโขทัย เป็น อำเภอสวรรคโลก
อำเภอสวรรคโลก
วันที่ 18 พฤศจิกายน 2484 ตั้งตำบลกลางดง แยกออกจากตำบลทุ่งเสลี่ยม
วันที่ 10 มิถุนายน 2490 ตั้งตำบลนาทุ่ง แยกออกจากตำบลวังไม้ขอน ตั้งตำบลวังพิณพาทย์ แยกออกจากตำบลวังไม้ขอน ตั้งตำบลท่าทอง แยกออกจากตำบลเมืองบางยม ตั้งตำบลคลองกระจง แยกออกจากตำบลเมืองบางยม ตั้งตำบลกลางดง แยกออกจากตำบลทุ่งเสลี่ยม
วันที่ 4 มิถุนายน 2500 แยกพื้นที่ตำบลทุ่งเสลี่ยม ตำบลกลางดง จากอำเภอสวรรคโลก ไปจัดตั้งเป็น กิ่งอำเภอทุ่งเสลี่ยม และกำหนดให้ขึ้นการปกครองกับอำเภอสวรรคโลก
วันที่ 24 กันยายน 2500 ตั้งตำบลศรีนคร แยกออกจากตำบลนครเดิฐ ตั้งตำบลไทยชนะศึก แยกออกจากตำบลเมืองบางขลัง และตำบลทุ่งเสลี่ยม
วันที่ 10 มกราคม 2502 ยกฐานะจากกิ่งอำเภอทุ่งเสลี่ยม อำเภอสวรรคโลก เป็น อำเภอทุ่งเสลี่ยม
วันที่ 18 ธันวาคม 2513 จัดตั้งนิคมสหกรณ์ ในท้องที่อำเภอสวรรคโลก
วันที่ 28 กันยายน 2514 ตั้งตำบลคลองยาง แยกออกจากตำบลในเมือง
วันที่ 20 มกราคม 2519 แยกพื้นที่ตำบลศรีนคร และตำบลนครเดิฐ จากอำเภอสวรรคโลก ไปตั้งเป็น กิ่งอำเภอศรีนคร และกำหนดให้ขึ้นการปกครองกับอำเภอสวรรคโลก
วันที่ 7 พฤศจิกายน 2521 ตั้งตำบลคลองมะพลับ แยกออกจากตำบลศรีนคร ตั้งตำบลน้ำขุม แยกออกจากตำบลนครเดิฐ ตั้งตำบลหนองกลับ แยกออกจากตำบลเมืองบางขลัง
วันที่ 13 กรกฎาคม 2524 ยกฐานะจากกิ่งอำเภอศรีนคร อำเภอสวรรคโลก เป็น อำเภอศรีนคร
วันที่ 16 กรกฎาคม 2523 เปลี่ยนแปลงเขตเทศบาลเมืองสวรรคโลก ให้ครอบคลุมพื้นที่ตำบลเมืองสวรรคโลกทั้งตำบล เพื่อความเหมาะสมในการบริหารกิจการและการทะนุบำรุงท้องถิ่น
วันที่ 1 กรกฎาคม 2547 ยุบสภาตำบลวังพิณพาทย์ รวมกับองค์การบริหารส่วนตำบลวังไม้ขอน
ภูมิศาสตร์
อำเภอสวรรคโลกตั้งอยู่บริเวณพื้นที่ตอนกลางของจังหวัดสุโขทัย ซึ่งมีลักษณะเป็นที่ราบ มีแม่น้ำยมไหลผ่านจากเหนือลงใต้ โดยผ่านพื้นที่ ตำบลป่ากุมเกาะ ตำบลในเมือง ตำบลเมืองสวรรคโลก ตำบลวังพิณพาทย์ ตำบลวังไม้ขอน ตำบลย่านยาว ตำบลคลองกระจง ตำบลเมืองปากยม และตำบลท่าทอง
อำเภอสวรรคโลกมีอาณาเขตติดต่อกับอำเภอต่าง ๆ ดังนี้
การปกครองท้องที่
ท้องที่อำเภอสวรรคโลกประกอบด้วย 14 ตำบล 117 หมู่บ้าน ได้แก่
การปกครองส่วนท้องถิ่น
ท้องที่อำเภอสวรรคโลกประกอบด้วยองค์กรปกครองส่วนท้องถิ่น 13 แห่ง ได้แก่
ทางถนน
มีทางหลวงสายหลักที่ตัดผ่านได้แก่
โดยมีระบบขนส่งระหว่างเมืองและภายในเมืองได้แก่ บขส วินทัวร์ รถตู้ รถสามล้อ วินจักรยานยนต์
ทางราง
มีทางรถไฟสายสวรรคโลกแยกออกมาจากเส้นทางรถไฟสายเหนือ(ชุมทางบ้านภาชี-เชียงใหม่)) จากสถานีชุมทางบ้านดารา จังหวัดอุตรดิตถ์ โดยมีสถานีรถไฟสวรรคโลก เป็นสถานีรถไฟประจำอำเภอสวรรคโลก ตั้งอยู่ตำบลเมืองสวรรคโลก
เส้นทางสายนี้ได้หยุดให้บริการชั่วคราวเพราะสถานการณ์การแพร่ระบาดของเชื้อไวรัสโควิด-19 โดยจะมีการเปิดให้บริการอีกครั้งในวันที่ 15 กรกฎาคม 2566
ทางอากาศ
อำเภอสวรรคโลกเป็นที่ตั้งของท่าอากาศยานสุโขทัย ตั้งอยู่ในตำบลท่าทอง ตำบลคลองกระจง และ ตำบลย่านยาว ให้บริการโดยบางกอกแอร์เวย์ โดยมีสายการบินจากกรุงเทพ/สุวรรณภูมิ และจะมีสายการบินจากท่าอากาศยานนานาชาติภูเก็ตเพิ่มในอนาคต ท่าอากาศยานสุโขทัย
การศึกษา
อำเภอสวรรคโลก เป็นหนึ่งอำเภอของจังหวัดสุโขทัยที่เป็นที่ตั้งของสถานศึกษาที่สำคัญของจังหวัดสุโขทัย มีจำนวนสถานศึกษาทั้งหมด 48 แห่งประกอบไปด้วย
สังกัดสํานักงานเขตพื้นที่การศึกษาประถมศึกษาสุโขทัย เขต2
จำนวน 29 แห่ง
=
สังกัดสำนักงานเขตพื้นที่การศึกษามัธยมศึกษาสุโขทัย (สหวิทยาเขตศรีสวรรค์) ===== จำนวน 4 แห่งได้แก่
สังกัดองค์กรปกครองส่วนท้องถิ่น
จำนวน 10 แห่งได้แก่
เทศบาลเมืองสวรรคโลก
เทศบาลตำบลในเมือง
เทศบาลตำบลเมืองบางขลัง
เทศบาลตำบลคลองยาง
สังกัดสำนักงานคณะกรรมการการศึกษาเอกชน
จำนวน 4 แห่งได้แก่
=
สังกัดสำนักงานคณะกรรมการการอาชีวศึกษา ======
ไฟสต์
เลสลี ไฟสต์ (Leslie Feist) เกิดเมื่อวันที่ 13 กุมภาพันธ์ ค.ศ. 1976 ในแอมเฮิร์สต์ โรวาสโกเทีย แคนาดา เป็นนักร้อง นักแต่งเพลง ชาวแคนาดา เธอมีผลงานเพลงในฐานะศิลปินเดี่ยวในนาม ไฟต์ และเธอยังเป็นสมาชิกวงอินดี้ร็อก ที่ชื่อ โบรเคนโซเชียลซีน
ในงานแจกรางวัลจูโน่ ปี 2008 เมื่อวันที่ 6 เมษายน ค.ศ. 2008 เธอได้รับรางวัลถึง 5 รางวัล รวมถึงสาขา นักแต่งเพลงประจำปี, ศิลปินประจำปี, อัลบั้มเพลงป็อปประจำปี, อัลบั้มประจำปี และ ซิงเกิ้ลประจำปี
อรชรอ้อนรัก
อรชรอ้อนรัก (Some Like It Hot) เป็นภาพยนตร์อเมริกันในปี ค.ศ. 1959 กำกับและเขียนบทโดย บิลลี ไวล์เดอร์ นำแสดงโดย มาริลิน มอนโร, โทนี เคอร์ติส และ แจ็ก เลมมอน เป็นเรื่องราวของสองนักดนตรีที่ต้องหาทางหลบหนีจากพวกมาเฟีย ที่พวกเขาบังเอิญไปเห็นเหตุการณ์การสังหารหมู่วันวาเลนไทน์
ในปี ค.ศ. 2002 สถาบันภาพยนตร์อเมริกัน จัดอันดับให้ภาพยนตร์เรื่องนี้อยู่อันดับ 1 ของหนังตลกที่ยิ่งใหญ่ที่สุดตลอดกาลในประวัติศาสตร์วงการภาพยนตร์อเมริกัน
เรื่องย่อ
เมื่อ โจ กับ เจอร์รี สองนักแต่งเพลงตกอับพบเห็นการฆาตกรรมของพวกมาเฟีย พวกเขาจึงหนีไปฟลอริด้าและปลอมตัวเป็นสองสาวประจำวงดนตรีแจ๊ซและเปลี่ยนชื่อเป็น โจเซฟิน กับ เดฟเน่ โดยหนึ่งในคณะนักดนตรีสุดเซ็กซี ชูการ์ ผู้ที่ทำให้ทั้งโจและเจอร์รี หลงเสน่ห์ แต่จะทำยังไงในเมื่อตัวเองยังแต่งเป็นผู้หญิงอยู่
โวลต์
โวลต์ (สัญลักษณ์ : V) คือหน่วยอนุพัทธ์ในระบบเอสไอของความต่างศักย์ไฟฟ้า ปริมาณที่กำกับด้วยหน่วยโวลต์นั้นคือผลการวัดความเข้มของแหล่งจ่ายไฟฟ้าในแง่ที่ว่าจะสร้างพลังงานได้เท่าใดที่ระดับกระแสค่าหนึ่ง ๆ โวลต์ซึ่งเป็นชื่อของหน่วยนี้ตั้งขึ้นเพื่อเป็นเกียรติแก่ อาเลสซันโดร วอลตา (พ.ศ. 2288–2370) ผู้คิดค้นแบตเตอรี่เคมีชนิดแรกที่เรียกว่าเซลล์โวลตาอิก (Voltaic Pile)
โวลต์คือหน่วยที่ใช้เรียกเพื่อบอกขนาดของแรงดันไฟฟ้าในบ้าน เช่น 220 V หมายถึง ขนาดของแรงดันไฟฟ้าเท่ากับ 220 โวลต์ (ประเทศไทยใช้ไฟระบบนี้)
1 โวลต์ (V) = 1,000 มิลลิโวลต์ (mV)
นิยาม
นิยามของโวลต์คือความต่างศักย์ไฟฟ้าระหว่างตัวนำที่มีกระแสผ่านหนึ่งแอมแปร์และสูญเสียกำลังไฟฟ้าหนึ่งวัตต์ ดังนั้นหน่วยโวลต์จึงมีค่าเช่นเดียวกับหน่วยฐานเอสไอ ดังนี้ m2 · kg · s-3 · A-1 อันเท่ากับพลังงานหนึ่งจูลต่อประจุหนึ่งคูลอมบ์ (J/C)
ตั้งแต่ปี พ.ศ. 2533 เป็นต้นมา หน่วยโวลต์ที่ใช้อ้างอิงสำหรับการวัดในทางปฏิบัติ ได้รับการดูแลในระดับสากลโดยอาศัยอุปกรณ์ที่ทำงานด้วยปรากฏการณ์จอเซฟสัน ซึ่งค่าที่วัดได้จากอุปกรณ์ดังกล่าวจะนำไปเทียบกับค่าคงตัวจอเซฟสัน ที่มีการกำหนดค่าตายตัวไว้แล้วในการประชุมนานาชาติว่าด้วยการชั่งตวงวัดครั้งที่ 18 (18th General Conference on Weights and Measures) ซึ่ง
เครื่องมือวัดไฟฟ้า
โวลต์มิเตอร์ เครื่องมือวัดไฟฟ้า โวลต์มิเตอร์ คือ เครื่องมือวัดไฟฟ้า ที่ใช้วัดแรงดันไฟฟ้าระหว่างจุด 2 จุด ในวงจรความต้านทานภายในของเครื่องโวลต์มิเตอร์มีค่าสูง วิธีใช้ต้องต่อขนานกับวงจรเครื่องมือที่ใช้วัดค่าความต่างศักย์ในวงจรไฟฟ้า ค่าที่วัดได้มีหน่วย โวลต์ (V) โวลต์มิเตอร์ เป็นเครื่องมือที่ดัดแปลงมากจากแกลแวนอมิเตอร์ โดยต่อความต้านทาน แบบอนุกรม กับแกลแวนอมิเตอร์ และใช้วัดความต่างศักย์ในวงจรโดยต่อแบบขนานกับวงจรที่ต้องการวัด
การใช้โวลต์มิเตอร์
เมื่อพิจารณาถ่านไฟฉายขนาด 1.5 โวลต์ หรือแบตเตอรี่รถยนต์ 12 โวลต์ หมายถึง ถ่านไฟฉายมีแรงเคลื่อนไฟฟ้า 1.5 โวลต์ หรือ แบตเตอรี่รถยนต์มีแรงเคลื่อนไฟฟ้า 12 โวลต์ แรงเคลื่อนไฟฟ้าหรือแรงดันไฟฟ้า หมายถึง พลังงานไฟฟ้าที่เซลล์ไฟฟ้าจ่ายให้กระแสไฟฟ้าที่เคลื่อนที่ตลอดวงจรไฟฟ้า การวัดความต่างศักย์ระหว่างจุด 2 จุด ในวงจรไฟฟ้า เรานิยมใช้เครื่องมือที่เรียกว่า โวลต์มิเตอร์ โดยมีหน่วยวัด คือ โวลต์ เมื่อเราต้องการวัดแรงดันระหว่างจุด 2 จุดใด ๆ ในวงจรไฟฟ้า เราสามารถทำได้ด้วยการนำโวลต์มิเตอร์ต่อคร่อมระหว่างจุด 2 จุดนั้น ๆ เราเรียกการต่อลักษณะนี้ว่าการต่อแบบขนาน
การใช้โวลต์มิเตอร์ก็เช่นเดียวกับแอมมิเตอร์ ซึ่งมี 2 แบบคือ ใช้กับไฟฟ้ากระแสตรงและไฟฟ้ากระแสสลับ เมื่อต้องการใช้โวลต์มิเตอร์วัดความต่างศักย์ไฟฟ้าระหว่าง จุด 2 จุด ในวงจรไฟฟ้ากระแสตรง จะต้องคำนึงถึงขั้วบวกและขั้วลบด้วย โดยต่อขั้วบวกของโวลต์มิเตอร์เข้ากับขั้วบวกของวงจร และต่อขั้วลบของโวลต์มิเตอร์เข้ากับขั้วลบของวงจร
สำหรับการวัดความต่างศักย์ไฟฟ้าในวงจรที่มีแหล่งจ่ายไฟฟ้าแบบกระแสสลับ เช่น ไฟฟ้าจากเต้ารับภายในบ้าน โดยใช้โวลต์มิเตอร์แบบเข็มชนิดขดลวดเคลื่อนที่และแม่เหล็กถาวร ไฟฟ้ากระแสสลับต้องถูกแปลงไปเป็นไฟฟ้ากระแสตรงก่อนด้วยวงจรเรียงกระแส (rectifier) แล้วจึงนำไฟฟ้ากระแสตรงนั้นไปวัดความต่างศักย์ไฟฟ้ากับโวลต์มิเตอร์ ส่วนมากแล้วในมัลติมิเตอร์ (multimeter) จะมีการทำวงจรเรียงกระแสมาในตัวอยู่แล้ว
การที่กระแสไฟฟ้าไหลอันเนื่องมาจากความต่างศักย์ไฟฟ้าที่เกิดขึ้นที่ขั้วของแหล่งกำเนิดไฟฟ้าแต่ละชนิดก็จะไม่เท่ากัน เช่น ถ่านไฟฉายมีความต่างศักย์ไฟฟ้าประมาณ 1.5 โวลต์ แบตเตอรี่รถยนต์มีความต่างศักย์ไฟฟ้า 12 โวลต์ ส่วนสายไฟภายในบ้านมีความต่างศักย์ไฟฟ้าประมาณ 220 โวลต์ทั้งนี้ถ้าความต่างศักย์ไฟฟ้ามีค่ามากขึ้นระดับพลังงานไฟฟ้าก็จะมากขึ้นด้วย ซึ่งจะมีผลและเป็นอันตรายต่อชีวิตของมนุษย์มากขึ้นด้วยเช่นกัน
วอตดูยูมีน
วอตดูยูมีน (What Do You Mean?) เป็นเพลงของนักร้องชาวแคนาดา จัสติน บีเบอร์ และเป็นซิงเกิลนำจากสตูดิโออัลบั้มที่สี่ที่กำลังจะมาถึง เพลงถูกประกาศเป็นครั้งแรกในวันที่ 28 กรกฎาคม ค.ศ. 2015 ในรายการออนแอร์วิดไรอัน ซีเครสต์ ซิงเกิลออกจำหน่ายวันที่ 28 สิงหาคม ค.ศ. 2015 หลังจากออกจำหน่าย เพลงได้รับการตอบรับที่ดีจากนักวิจารณ์ และประสบความสำเร็จเชิงพาณิชย์ ขึ้นอันดับหนึ่งในประเทศออสเตรเลีย แคนาดา ฮังการี ไอร์แลนด์ เนเธอร์แลนด์ นิวซีแลนด์ สวีเดน สหราชอาณาจักร และสหรัฐอเมริกา เป็นซิงเกิลที่ติดชาร์ตสูงสุดของเขาในประเทศเยอรมนี เพลงเปิดตัวที่อันดับหนึ่งบนบิลบอร์ดฮอต 100 ด้วยยอดดาวน์โหลด 337,000 ครั้งในสัปดาห์แรก กลายเป็นซิงเกิลอันดับหนึ่งเพลงแรกของบีเบอร์ และเพลงที่ 23 ในประวัติศาสตร์ของชาร์ตที่เปิดตัวที่อันดับหนึ่ง เขายังเป็นศิลปินหนุ่มที่อายุน้อยที่สุดที่มีเพลงเปิดตัวที่อันดับหนึ่งบนบิลบอร์ดฮอต 100 ด้วย
อยู่ต่อเลยได้ไหม
"อยู่ต่อเลยได้ไหม" เป็นซิงเกิลของ สิงโต นำโชค ในปี พ.ศ. 2555 เป็นผู้ประพันธ์เนื้อร้อง-ทำนองและผู้เรียบเรียง เป็นเพลงจังหวะเบา ๆ ที่มีแนวเพลง Surf Music ผสมอยู้ด้วย และที่มาของเพลงนี้ได้แรงบันดาลใจมาจากปาร์ตี้ที่สนุกมากจนเขาไม่อยากให้มันจบลง ออกจำหน่ายในวันที่ 8 ตุลาคม พ.ศ. 2555
การตอบรับ
เพลง "อยู่ต่อเลยได้ไหม" ได้คว้าอันดับ 2 จาก 10 อันดับ ของไอทูนส์สโตร์ไทยแลนด์ (iTunes Store Thailand) เพลงที่ขายดีที่สุดในไอทูนส์ ในปี พ.ศ. 2556
สโมสรฟุตบอลนนทบุรี
ประวัติสโมสร
เมื่อวันศุกร์ที่ 12 ก.พ. 53 เวลา 16.00 น. ณ โรงแรมริชมอนด์ ชั้น 3 ห้องแซฟไฟร์ จ.นนทบุรี "อีกานนท์" นนทบุรี เอฟซี ทีมน้องใหม่ ในศึกฟุตบอลลีกภูมิภาคดิวิชั่น 2 ได้จัดงานแถลงข่าว เปิดตัวทีมอย่างเป็นทางการ โดยปธ.สโมสรนนทบุรี เอฟซี พล.ต.ต.วิชัย สังข์ประไพ ได้กล่าวถึงความมุ่งมั่นของทีมในฤดูกาลนี้ว่า "ทีมของเราเป็นทีมน้องใหม่ยังขาดประสบการณ์อยู่มาก ต้องขอขอบคุณทุกๆ ท่าน ที่ให้ความสนับสนุนที่มาร่วมงานในวันนี้ เราเพิ่งจะเป็นมืออาชีพ แต่เราก็มีความมุ่งมั่นอย่างสูง ที่จะพัฒนาฟุตบอลของเราให้ไปไกลกว่านี้ ไกลกว่าที่เป็นอยู่ และเราก็อยากให้ทีมของเราเป็นส่วนหนึ่ง ในการพัฒนาวงการฟุตบอลของไทยด้วย และที่สำคัญผมอยากให้คน นนทบุรี มีทีมที่เป็นของจังหวัดตัวเองเชียร์ซักที พวกเราตั้งใจทำกันอย่างมาก อยากให้แฟนๆ ช่วยกันสนับสนุนเยอะๆ"
สำหรับความหมายที่ใช้ฉายาว่า "อีกานนท์" นั้นท่าน ปธ.สโมสร ได้กล่าวเสริมเพิ่มอีกว่า "อีกานั้น เป็นสัตว์ที่เรียกได้ว่าฉลาดที่สุด และมีความสามัคคี รักพวกพ้อง ท่านลองดูได้ว่า อีกา ไปไหนจะไปเป็นกลุ่มไม่บินเดี่ยวๆ และตรงนี้เราได้เอามาแปลตรงที่ว่าความรักกัน มั่นคง สมัครสมานสามัคคีในหมู่พวกเราชาว นนทบุรี นั้นถือเป็นเรื่องสำคัญ"
และในการแข่งขันฟุตบอลลีกภูมิภาคดิวิชั่น 2 ในปีแรก ของ"อีกานนท์" นนทบุรี เอฟซี ทีมน้องใหม่ จบที่อันดับ 3 พลาดการไปแข่งขันต่อในรอบ แชมป์เปี้ยนลีกไปอย่างน่าเสียดาย โดยมีคะแนนเท่ากับอันดับ2 แต่แพ้ Head to Head ส่วนในปี 2554 อีกานนท์จบที่อันดับ 8 และจบที่อันดับ 18 ในปี 2555 ซึ่งเกือบทำให้ทีมต้องตกชั้น ในฤดูกาล 2556 ทีมจึงมีการเปลี่ยนแปลงโดยการดึงโค้ชอู๊ด สระราวุฒิ ตรีพันธ์ เข้ามาคุมทีม พร้อมได้กำลังเสริมจากนักเตะเยาวชนของทีม เอสซีจี เมืองทอง ยูไนเต็ด เข้ามาเสริมทีมจำนวนมาก จึงทำให้ผลงานดี และจบเลคแรกด้วยอันดับ 1 ของโซน แต่พอเข้าเลคที่สอง มีการเปลี่ยนครั้งใหญ่อีกครั้ง ทำให้ผลงานล่วงระนาว จนตกมาอยู่ท้ายตาราง และหลังจากนั้นทีมก็ทำผลงานไม่สู้ดีมาโดยตลอด จนปี 2559 ผู้บริหารกลับมาทุ่มทำทีมเองอีกครั้ง ผลงานในช่วงแรกไม่ดีนักแต่เข้าเลคสองผลงานเริ่มดีขึ้น แม้ว่าจะอยู่กลางๆตารางแต่ทีมสามารถโชว์ฟอร์มได้น่ากลัว ได้ทะลุผ่านเข้ารอบ 16 ทีมสุดท้านในฟุตบอล ช้าง เอฟเอคัพ
สนาม
สโมสรฟุตบอลจังหวัดนนทบุรีใช้สนามกีฬาจังหวัดนนทบุรีเป็นสนามเหย้า โดยสนามมีความจุ 12,000 ที่นั่ง อยู่ติดกับศูนย์พละศึกษาจังหวัดนนทบุรีและโรงเรียนไทยรัฐวิทยา เดินทางเข้ามาในซอยถนนโยธาธิการ นนทบุรี 2002 หรือซอยโรงเรียนเตรียมอุดมศึกษาพัฒนาการนนทบุรี ติด ถนนราชพฤกษ์
สถิติต่างๆของสโมสร
ฤดูกาล 2553 จบอันดับที่ 3 ของลีก ดิวิชั่น 2 โซน กรุงเทพ-ปริมณฑล
ฤดูกาล 2556 จบอันดับที่ 11 ของลีก ดิวิชั่น 2 โซน กรุงเทพ-ปริมณฑล
ฤดูกาล 2557 จบอันดับที่ 11 ของลีก ดิวิชั่น 2 โซน ภาคกลางและตะวันตก
ฤดูกาล 2558 จบอันดับที่ 13 ของลีก ดิวิชั่น 2 โซน ภาคตะวันตก
ฤดูกาล 2559 จบอันดับที่ 6 ของลีก ดิวิชั่น 2 โซน ภาคตะวันตก
ฤดูกาล 2560 จบอันดับที่ 9 ของลีก ไทยลีก 4 โซนภาคตะวันตก
ฤดูกาล 2561 จบอันดับที่ 8 ของลีก ไทยลีก 4 โซนภาคตะวันตก (ตกชั้นสู่ ไทยแลนด์ อเมเจอร์ลีก)
ฟูจิ (เมือง)
ฟูจิ เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น ณ วันที่ 1 ธันวาคม 2019 นครฟูจิมีประชากรประมาณ 245,015 คน 106,087 ครัวเรือน มีความหนาแน่นของประชากร 1,000 คนต่อตารางกิโลเมตร และมีพื้นที่ทั้งหมด 244.95 km2 นครฟูจิเป็นเมืองที่ใหญ่ที่สุดเป็นอันดับสามของจังหวัดชิซูโอกะในแง่ของจำนวนประชากร รองจากฮามามัตสึ และชิซูโอกะ
ภูมิศาสตร์
นครฟูจิตั้งอยู่ริมฝั่งแม่น้ำฟูจิ ส่วนใหญ่ของเมืองมีทัศนียภาพที่สวยงามของภูเขาไฟฟูจิ ซึ่งบางส่วนของยอดเขาของภูเขาไฟฟูจิอยู่ภายในอาณาเขตของนครฟูจิ ทางทิศใต้มีอาณาเขตติดกับอ่าวซูรูงะ มหาสมุทรแปซิฟิก
ภูมิอากาศ
นครฟูจิมีภูมิอากาศที่มีลักษณะคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในฟูจิคือ 15.8 °C ปริมาณน้ำฝนรายปีเฉลี่ยอยู่ที่ 1991 mm โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.6 °C และต่ำสุดในเดือนมกราคมที่ประมาณ 5.8 °C
สถิติประชากร
จากข้อมูลสำมะโนประชากรของญี่ปุ่น ประชากรของฟูจิเติบโตอย่างรวดเร็วในช่วง 50 ปีที่ผ่านมา
เทศบาลตำบลเมืองคง (จังหวัดนครราชสีมา)
เทศบาลตำบลเมืองคง เป็นเทศบาลในเขตอำเภอคง จังหวัดนครราชสีมา
ประวัติ
เทศบาลตำบลเมืองคง ได้รับการเปลี่ยนแปลงฐานะมาจากสุขาภิบาลเมืองคง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ที่ตั้งและอาณาเขต
เทศบาลตำบลเมืองคงตั้งอยู่ทางทิศเหนือของจังหวัดนครราชสีมา ระยะห่างจากตัวจังหวัด โดยทางรถยนต์ 79 กิโลเมตร และทางรถไฟ 69 กิโลเมตร เทศบาลตำบลเมืองคงเป็นพื้นที่ราบตั้งอยู่ตอนกลางของอำเภอคง มีขนาดพื้นที่ 1.155 ตารางกิโลเมตร อยู่ในเขตตำบลเมืองคง และเป็นที่ตั้งของที่ว่าการอำเภอคง มีหมู่บ้านที่อยู่ในเขตเทศบาลบางส่วน 5 หมู่บ้าน ได้แก่
รวมเป็นพื้นที่ทั้งสิ้น 1.155 ตารางกิโลเมตร
ลักษณะภูมิประเทศ
มีลักษณะเป็นลูกคลื่นลอนตื้น มีความลาดเทจากทางทิศตะวันออก เป็นที่ดอนสลับที่นา ที่ราบลุ่มบริเวณลำสะแทด ด้านทิศตะวันตกของอำเภอ พื้นที่โดยเฉลี่ยสูงกว่าระดับน้ำประมาณ 200 เมตร
ประชากร
มีประชากรในพื้นที่รวมทั้งสิ้น 2,313 คน แยกเป็นชาย 1,114 คน หญิง 1,199 คน มีความหนาแน่นเฉลี่ย 2,002.60 คนต่อตารางกิโลเมตร
รายชื่อตอนในเลโก้ นินจาโก ปรมาจารย์สปินจิซึ
ปัจจุบันได้ออกอากาศครบทั้งหมด 34 ตอน รวม 3 ซีซั่น และนอกจากนี้ยังมีมินิมูวี่อีก 4 ตอนสั้น ซึ่งเป็นการเกิ่นเนื้อเรื่องก่อนเริ่มต้นซีซั่น 1, ซีซั่น 4 ได้ออกอากาศผ่านทาง การ์ตูนเน็ตเวิร์คเอเชีย เป็นที่แรก ออกอากาศทุกวันเสาร์ เวลา 08.00-08.30 น. เริ่ม 20 ธันวาคม 2557 จนถึงปัจจุบัน
ซัมเมอร์สแลม (1998)
ซัมเมอร์สแลม (1998) (SummerSlam (1998)) เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ฟูลลี่โหลด: อินยัวร์เฮ้าส์ จัดเมื่อวันที่ 30 สิงหาคม ค.ศ. 1998 ณ สนามเมดิสันสแควร์การ์เดน ในเมืองนครนิวยอร์ก, รัฐนิวยอร์ก
เดอะบอตทอมบลูส์
เดอะบอตทอมบลูส์ (The Bottom Blues) เป็นวงดนตรีชาวไทยที่มีผลงานเพลงในช่วงปี พ.ศ. 2553 - 2556 สองอัลบั้ม คือ อัลบั้มแรก ถุงเท้าสีขาว ดวงดาว และความฝัน (2553) และ อัลบั้มที่สอง เบบี้ บูม ผลงานเช่นเพลง 1 2 3 4 5 I Love You, พระเอก, ฮูวีฮู โดยแอมมี่เป็นคนแต่งเพลงทั้งหมดในอัลบั้มของวง เดอะบอตทอมบลูส์
หลังจากทำเพลงกันมาประมาณ 3 ปี The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเอง
ประวัติ
แอมมี่ ไชยอมร แก้ววิบูลย์พันธุ์ เริ่มแต่งเพลงครั้งแรกในชีวิตตอนเรียน ป.6 ต่อมาได้เข้าเรียนชั้นมัธยมศึกษาที่โรงเรียนกรุงเทพคริสเตียน มีโอกาสได้ทำแผ่นซีดีขายเองในงาน Fat Festival, Indy in town และอีกหลาย ๆ งาน รวมถึงลองส่งเพลงไปเปิดที่คลื่น Fat Radio ต่อมาผลงานของแอมมี่ได้เข้ารอบ Bedroom Artist of the Year ในงาน Fat Award ครั้งที่ 5
จากนั้นได้เข้าเรียนระดับอุดมศึกษาที่ มหาวิทยาลัยอัสสัมชัญ (ABAC)กระทั่งได้เจอกับ เต้ย เบนซ์ ตี้ เพื่อนร่วมอุดมการณ์ที่เรียน ABAC เหมือนกัน ได้รวมตัวกันเป็นวง The Bottom Blues (เดอะ บอททอม บลูส์)
จากนั้น The Bottom Blues ก็ได้ส่งเดโมไปค่ายต่าง ๆ จนได้มาเป็นศิลปินของค่าย DUCKBAR นอกเหนือจากการที่แต่งเพลงเองแล้ว เขาได้เริ่มทำงานในด้านดนตรีอย่างจริงจัง และโปรดิวซ์เองอย่างเต็มรูปแบบ
ผลงานเปิดตัวของวง The Bottom Blues คือเพลง  1 2 3 4 5 I Love You (วัน ทู ทรี โฟร์ ไฟฟ์ ไอ เลิฟ ยู)  เมื่อปี 2553 มีซิงเกิ้ลเพลง พระเอก และเพลง คนธรรมดา จากอัลบั้ม ถุงเท้าสีขาว ดวงดาว และความฝัน
โดยหลังจากประสบความสำเร็จในอัลบั้มแรก ทางวงก็มีการเปลี่ยนสมาชิก ก่อนออกอัลบั้ม 2 เบบี้ บูม กับค่ายสนามหลวงมิวสิค เขาคิดว่าอัลบั้มที่สอง "เบบี้ บูม" มีเปิดตัวเพลงพิเศษคือเพลงตะวันของหัวใจ ประกอบละครตะวันยอดรัก
หลังจากทำเพลงกันมาประมาณ 3 ปี The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเอง
อัลบั้ม Baby Boom
รายชื่อเพลง
ธงชาติจีน
ธงชาติจีน ในที่นี้หมายถึงธงประจำชาติของสาธารณรัฐประชาชนจีน มีชื่อเรียกทั่วไปว่า ธงแดงห้าดาว (五星红旗; พินอิน: wǔ xīng hóng qí, อู่ซิงหงฉี) มีต้นแบบมาจากธงชาติจีนที่เจิงเหลียนซง นักเศรษฐศาสตร์และศิลปินชาวรุ่ยอาน ออกแบบและส่งเข้าประกวดต่อสภาที่ปรึกษาทางการเมืองของจีน (ซึ่งเป็น 1 ในธง 3,012 แบบที่ส่งเข้าประกวดจากทั่วประเทศ) ภายหลังสภาที่ ปรึกษาทางการเมืองได้ปรับปรุงแบบธงบางประการ และได้ประกาศรับรองแบบธงเมื่อวันที่ 27 กันยายน พ.ศ. 2492 ประกาศใช้เป็นธงชาติอย่างเป็นทางการในวันสถาปนาสาธารณรัฐประชาชนจีน เมื่อวันที่ 1 ตุลาคม ปีเดียวกัน พร้อมกันนั้น ยังได้มีการประกาศใช้เพลงชาติ และตราสัญลักษณ์ประจำชาติร่วมกันอีกด้วย
ลักษณะ
ธงชาติสาธารณรัฐประชาชนจีนเป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นสีแดง ที่มุมธงบนด้านต้นธงมีรูปดาวสีเหลือง 5 ดวง ลักษณะเป็นรูปดาวดวงใหญ่ 1 ดวง ล้อมรอบด้วยดาวดวงเล็กอีก 4 ดวง
สี
สีของธงชาติระบุไว้ในเอกสาร "GB 12983-2004: ตัวอย่างสีมาตรฐานของธงชาติ" และประกาศใช้โดย Standardization Administration of China สีอยู่ใน CIE Standard illuminant D65 และ CIE 1964 Supplementary Standard Colorimetric System.
เส้นขนานที่ 81 องศาเหนือ
เส้นขนานที่ 81 องศาเหนือ คือวงกลมละติจูดที่ 81 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย มหาสมุทรอาร์กติก และทวีปอเมริกาเหนือ
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 81° เหนือลากผ่านพื้นที่ดังนี้: